smcproject/ml-wiki-sentences huggingface dataset:
ജർമ്മനിക്കാർക്കിടയിൽ സമ്മിശ്രപ്രതികരണമായിരുന്നു ഇതേപ്പറ്റി.
നവംബർ 11-ന് ഗീബൽസ് എഴുതിയത് ജർമ്മൻ ജനതയുടെ ആരോഗ്യപരമായ രീതിയാണ് ഈ സംഭവത്തിൽ കാണാനാകുന്നത് എന്നാണ്.
ജർമൻ‌കാർ ജൂതവിരുദ്ധരാണെന്നും അവരുടെ അവകാശങ്ങൾ കുറയ്ക്കപ്പെടുന്നതിനോടു താത്പര്യമില്ലാത്തവരാണെന്നും ജൂതവംശജർ എന്ന ഇത്തിൾക്കണ്ണികളിൽനിന്നും മുക്തമായ ഒരു ജീവിതമാണ് അവർ ആഗ്രഹിക്കുന്നതെന്നും ഗീബൽസ് പറഞ്ഞു.
ഈ സംഭവം നടന്നു കേവലം 24 - മണിക്കൂറിനുള്ളിൽ പത്രപ്രവർത്തകർക്കു മുന്നിൽ നടത്തിയ ഒരു മണിക്കൂറോളം നീണ്ട പ്രസംഗത്തിൽ ഇക്കാര്യത്തെപ്പറ്റി ഒരക്ഷരം പോലും ഹിറ്റ്‌ലർ ഉച്ചരിച്ചില്ല.
ഇക്കാര്യത്തിൽ തനിക്ക് നേരിട്ട് ഒരു കാര്യവുമില്ല എന്ന് കണിക്കാനാണ് അയാൾ അങ്ങനെ ചെയ്തതെന്ന് യൂജീൻ ഡെവിഡ്‌സൺ അഭിപ്രായപ്പെടുന്നു.
വലിയ ഒരു ശതമാനം ജർമ്മൻകാരും ഇത്തരം പ്രവൃത്തികളെ എതിർത്തിരുന്നവരാണ്.
നാസിപ്പാർട്ടി അംഗങ്ങൾക്കിടയിൽ പോലും നടത്തിയ സർവേയിൽ ഇതിനോടുള്ള അനുകൂലനിലപാട് കുറച്ചുപേരേ എടുത്തിരുന്നുള്ളൂ.
നാസി ആശയങ്ങൾക്കെതിരെ കത്തോലിൿ സഭ നിലപാടുകൾ എടുത്തിരുന്നു.
ഈ സംഭവത്തിൽ കത്തോലിക് സഭ തങ്ങൾക്കെതിരെ കടുത്ത എതിർപ്പ് പ്രകടിപ്പിക്കുമെന്ന് നാസികൾ വിചാരിച്ചിരുന്നു.
എന്നാൽ ഇതിനെതിരെ കാര്യമായ പ്രതികരണം നടത്താതെ കിട്ടിയ ഒരു സുവർണ്ണ സന്ദർഭം അവർ കളഞ്ഞുകുളിച്ചു.
വ്യക്തികൾ ഒറ്റപ്പെട്ടനിലയിൽ എതിർപ്പ് കാണിക്കുമ്പോഴും സഭ പരസ്യമായി ഒന്നും പറഞ്ഞില്ല.
ഒരു പാതിരി ഒരു ജൂത-അർബുദരോഗിയുടെ ചികിൽസയുടെ ബില്ല് അടച്ചതിന് അയാളെ 1941-ൽ പലമാസങ്ങളോളം ജയിലിൽ ഇടുകയുണ്ടായി.
മറ്റൊരു കത്തോലിക്ക സന്യാസിനിയെ ജൂതരെ സഹായിച്ചെന്ന പേരിൽ 1945-ൽ വധിക്കുകയുണ്ടായി.
എതിർപ്പു പ്രകടിപ്പിച്ച ഒരു പ്രൊട്ടസ്റ്റന്റ് പാതിരിയെ 1943 -ൽ ഡാക്ഹൗ ക്യാമ്പിലേക്ക് അയയ്ക്കുകയും അയാൾ ഏതാനും ദിവസങ്ങൾക്കുശേഷം മരണമടയുകയും ചെയ്തു.
വാർത്തപുറത്തുവന്നതും ലോകമെങ്ങും രാഷ്ട്രങ്ങൾ ഗൗരവമായിത്തന്നെ പ്രതികരിച്ചു.
യൂറോപ്പിലും അമേരിക്കയിലും നാസി അനുകൂലനടപടികളെ തള്ളിപ്പറയുകയും പതിയെ അവർക്ക് ലഭിക്കുന്ന പിന്തുണ ഇല്ലാതാവുകയും ചെയ്തു.
അമേരിക്ക അംബാസഡറെ തിരികെ വിളിച്ചു.
ബ്രിട്ടീഷ് സർക്കാർ കുറെ അനാഥജൂതക്കുട്ടികളെ ബ്രിട്ടനിലേക്ക് കൊണ്ടുവരാൻ അനുമതി നൽകി.
നാസി ജർമനിയും ലോകരാജ്യങ്ങളും തമ്മിലുള്ള ബന്ധം വഷളാവാൻ ഈ സംഭവം ഒരു കാരണമായി.
ജൂതവിരുദ്ധതയുടെ തീവ്രത കാരണം പല രാജ്യങ്ങളിലും യുദ്ധം നടത്താനുള്ള മുറവിളി പോലുമുണ്ടായി.
ചില്ലുകൾ തകർത്ത രാത്രി ഉണ്ടാക്കിയ മാറ്റം
സാമ്പത്തികവും രാഷ്ട്രിയവും സാമൂഹികവുമായ ഉപരോധങ്ങളിൽ നിന്നും മർദ്ദനങ്ങളിലേക്കും തടവിലാക്കലിലേക്കും കൊലപാതകങ്ങളിലേക്കും കാര്യങ്ങൾ നീങ്ങുവാൻ ഇടയാക്കിയ ഒരു സംഭവമെന്ന നിലയിൽ ജൂതവിരോധം എന്നതിൽ പ്രകടമായ ഒരു മാറ്റം വരുത്തിയ സംഭവമായി ഇതിനെ കരുതാം.
പലരും ഹോളോകോസ്റ്റിന്റെ തുടക്കമായി ചില്ലുകൾ തകർത്ത രാത്രിയെ കണ്ടുവരുന്നു.
അന്തിമപരിഹാരത്തിന്റെ ഭാഗമായുള്ള വംശഹത്യയുടെ തുടക്കമായി ഇതിനെ കണക്കാക്കാം.
ഒരു എസ് എസ് പത്രം, നശീകരണത്തിനായി വാളുകളും പന്തങ്ങളും ഉപയോഗിക്കാൻ ആഹ്വാനം ചെയ്തു.
പോഗ്രോമിന്റെ അടുത്ത ദിവസം നടത്തിയ കോൺഫറൻസിൽ ഹെർമാൻ ഗ്വോറിങ്ങ് പറഞ്ഞത്: എന്നു നമ്മൾ ഒരു യുദ്ധത്തിലേക്ക് വലിച്ചിഴയ്ക്കപ്പെടുന്നുവോ, അത് ഉടനെ തന്നെയുണ്ടാവും, നമ്മൾ ജൂതപ്രശ്നത്തിന് അന്തിമപരിഹാരം കാണും- അപ്പോൾ നമ്മൾ ജൂതന്മാരുമായുള്ള അന്തിമ ഇടപാടുകൾ നടത്തിയിരിക്കും .
ഈ സംഭവത്തോടെ ഹോളോകോസ്റ്റ് നടപ്പാക്കാനുള്ള പിന്നാമ്പുറപദ്ധതികളൊക്കെ ഒരുക്കാൻ നാസികൾക്കായി.
ജൂതരുടെ സമ്പാദ്യങ്ങൾ കൊള്ളയടിക്കുകവഴി യുദ്ധത്തിനാവശ്യമായ സൈനികസന്നാഹങ്ങൾ ഒരുക്കാനുള്ള പണം സ്വരുക്കൂട്ടി.
ജൂതരെ വേർതിരിച്ച് ഒറ്റപ്പെടുത്തുവാനായി.
വെറും ജൂതവിരോധം എന്നതിൽ നിന്നും മാറി അന്നുരാത്രി തുടങ്ങിയ ശാരീരികദ്രോഹപരിപാടികൾ 1945 -ൽ യുദ്ധം തീരുന്നതുവരെ തുടർന്നു.
ജനപിന്തുണ ഇല്ലാതിരുന്നിട്ടുകൂടി ഒരു ഫാസിസ്റ്റ് ഭരണകൂടത്തിന് തങ്ങളുടെ അജണ്ടകൾ നടപ്പിലാക്കാൻ കഴിഞ്ഞതിന്റെ ഉദാഹരണം കൂടിയാണിത്.
സമീപകാലത്ത്
1989 നവംബർ 9 -നാണ് ബെർളിൻ മതിൽ തകർന്നത്.
എന്നാലും ആ തിയതി ചില്ലുകൾ തകർത്ത രാത്രിയെ ഓർമ്മിപ്പിക്കുന്നതിനാൽ പുതിയ ജർമ്മനിയുടെ ദേശീയ അവധിദിനമായി ഒക്ടോബർ 1990 ആണ് തെരഞ്ഞെടുത്തത്.
ചിത്രങ്ങൾ 1938 ഒക്ടോബറിൽ ജർമനിയിൽ നിന്നും പുറത്താക്കപ്പെട്ട പോളണ്ടുകാരായ ജൂതന്മാർ ഹെർഷൽ ഗ്രിൻസ്പാൻ , 1938 നവമ്പർ 7-ന് റാത് കടകൾക്കുണ്ടായ നാശം നാശം സംഭവിച്ച ഒരു ജൂതപ്പള്ളി 1945 -നു ശേഷം പുതുക്കിപ്പണിത ഒരു ജൂതപ്പള്ളി, ഒരിക്കലും മറക്കരുത് എന്ന് എഴുതിയിരിക്കുന്നു.
ക്രിസ്റ്റൽനൈറ്റിനുശേഷം ബുക്കൻവാൾഡിൽ എത്തിയ അഞ്ചു വികലാംഗർ ഇതും കാണുക ഇസ്രായേലിലെ ഡിപ്പാർട്മെന്റ് സ്റ്റോർ പോഗ്രോം സ്പാൻഡൗ ജൂതപ്പള്ളി കുറിപ്പുകൾ അവലംബം Books in English Books in German Christian Faludi: Die „Juni-Aktion" 1938. Eine Dokumentation zur Radikalisierung der Judenverfolgung. Campus, Frankfurt a. M./New York 2013, ISBN 978-3-593-39823-5 Hans-Dieter Arntz. "
Reichskristallnacht". Der Novemberpogrom 1938 auf dem Lande - Gerichtsakten und Zeugenaussagen am Beispiel der Eifel und Voreifel, Helios-Verlag, Aachen 2008, ISBN 978-3-938208-69-4 {{ cite book }} :  CS1 maint: unrecognized language ( link ) {{ cite book }} :  CS1 maint: unrecognized language ( link ) ISBN Unknown. ASIN B0014NJ88M. Available at Oxford Journals (PDF) {{ cite book }} :  CS1 maint: multiple names: authors list ( link ) Online resources പുറത്തേക്കുള്ള കണ്ണികൾ Events Leading Up to Kristallnacht - What led to the Night of Broken Glass? Archived 2017-06-10 at the Wayback Machine . , by The Center for Holocaust and Humanity Education Voices on Antisemitism Interview with Susan Warsinger Archived 2013-09-03 at the Wayback Machine . from the United States Holocaust Memorial Museum Synagogues Memorial institute in Jerusalem Archived 2018-03-23 at the Wayback Machine . It Came From Within... 71 Years Since Kristallnacht - Online exhibition from Yad Vashem, including survivor testimonies, archival footage, photos, and stories "At 7:00 in the morning I was a student, and at 5:00, I was a criminal" Archived 2017-05-15 at the Wayback Machine .
- Interview with Miriam Ron, Witness to the Events of Kristallnacht Kristallnacht എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചിലോപ്സിസ് ഇംഗ്ലീഷ് വിലാസം https://ml.wikipedia.org/wiki/Chilopsis
പൂക്കുന്ന സസ്യങ്ങളുടെ ഒരു മോണോടൈപ്പിക് ജീനസാണ് ചിലോപ്സിസ് .
കുറ്റിച്ചെടികളായോ വൃക്ഷങ്ങളായോ കാണപ്പെടുന്ന ഇവ തെക്കുപടിഞ്ഞാറൻ അമേരിക്കൻ ഐക്യനാടുകളിലും മെക്സിക്കോയിലുമുള്ള തദ്ദേശവാസികൾ ആണ്.
സാധാരണ പേര് ഡസേർട്ട് വില്ലോ എന്നാണ്.
ഇതിൽ കാണപ്പെടുന്ന ഒരേ ഒരു സ്പീഷീസ് ചിലോപ്സിസ് ലൈനറിസ് ആണ്.
വില്ലോ എന്നുപേരുണ്ടെങ്കിലും ചിലോപ്സിസ് കറ്റാൽപയുടെ കുടുംബമായ ബിഗ്നോണിയേസീയിലെ അംഗമാണ്.
ചിത്രശാല Form ssp.
arcuata 'Rio Salado' അവലംബം പുറം കണ്ണികൾ Jepson Flora Project: Chilopsis linearis
ചില്ലി പൊറോട്ട ഇംഗ്ലീഷ് വിലാസം https://ml.wikipedia.org/wiki/Chili_parotha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(December 2010) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഒരു ദക്ഷിണേന്ത്യൻ ഭക്ഷണമാണ് ചില്ലി പൊറോട്ട .
കേരളത്തിലെ സസ്യ ഭോജനശാലകളിൽ ഇത് ലഭ്യമാണ്.
പൊറോട്ടയും തക്കാളിയും പച്ചമുളകും സവാളയുമാണ് ഇതിന്റെ പ്രധാന ചേരുവകൾ.
പാചകം ചെയ്യുന്ന വിധം പൊറോട്ട ചീനച്ചട്ടിയിൽ മൊരുപ്പിച്ചെടുക്കുക മൊരുപ്പിച്ച പൊറോട്ട ചതുരാകൃതിയിലോ ത്രികോണാകൃതിയിലോ മുറിച്ചെടുക്കുക ചീനച്ചട്ടിയിൽ എണ്ണ ചൂടാക്കി വെളുത്തുള്ളിയും ഇഞ്ചിയും സവാളയും അരിഞ്ഞത് മൂപ്പിക്കുക അതിലേക്ക് ക്യാപ്സികം ഇട്ട് നല്ല തീയിൽ വേവിക്കുക മുളകുപൊടി , ഗരം മസാല , ഉപ്പ് എന്നിവ അളവ് അനുസരിച്ചിടുക തക്കാളി സോസോ, തക്കാളി കുഴമ്പ് പരിവത്തിലാക്കിയതോ ചേർക്കുക ചില്ലി സോസ് ചേർക്കുക അരിഞ്ഞ പൊറോട്ട ചേർത്ത് ഇളക്കുക അവലംബം ↑
ചതുരശ്ര മീറ്റർ ഇംഗ്ലീഷ് വിലാസം https://ml.wikipedia.org/wiki/Square_metre
വിസ്തീർണത്തിന്റെ ഒരളവാണ് ചതുരശ്ര മീറ്റർ.
ഒരു മീറ്റർ ദൈർഘ്യമുള്ള വശങ്ങളോടു കൂടിയ സമചതുരത്തിന്റെ വിസ്തീർണ്ണത്തിനു തുല്യമായ അളവാണ് ചതുരശ്ര മീറ്റർ.
അന്താരാഷ്ട്ര ഏകകവ്യവസ്ഥയിൽ നിന്നും ഉരുത്തിരിഞ്ഞ ഒരു എകകമാണ്.
സാധാരണ m 2 എന്നാണ് എഴുതാറുള്ളത് .
മറ്റു അളവുകളുമായുള്ള താരതമ്യം
ഒരു ചതുരശ്ര മീറ്റർ എന്നാൽ 0.000001 ചതുരശ്ര കിലോമീറ്റർ (km 2 ) 10,000 ചതുരശ്ര സെന്റിമീറ്റർ (cm 2 ) 0.0001 ഹെക്ടർs (ha) 0.000247105381 ഏക്കർ 10.763911 ചതുരശ്ര അടി 1,550.0031 ചതുരശ്ര ഇഞ്ച്‌ അവലംബം ↑ അന്താരാഷ്ട്ര ഏകകവ്യവസ്ഥയിൽനിന്നും ഉരുത്തിരിഞ്ഞ എകകങ്ങൾ ഇതും കാണുക അന്താരാഷ്ട്ര ഏകകവ്യവസ്ഥ
ചതുരാനൻ മിശ്ര
ചതുരാനൻ മിശ്ര (7 ഏപ്രിൽ 1925 – 2 ജൂലൈ 2011) ഒരു ഇന്ത്യൻ രാഷ്ട്രീയനേതാവും ട്രേഡ് യൂണിയൻ പ്രവർത്തകനുമായിരുന്നു .
മധുബനി ജില്ലയിലെ നഹാറിൽ ജനിച്ച മിശ്ര, ബിഹാറിലെ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പ്രധാന നേതാവായിരുന്നു, കൂടാതെ യുണൈറ്റഡ് ഫ്രണ്ട് സർക്കാരിൽ ഇന്ത്യയുടെ കൃഷി മന്ത്രിയായി സേവനമനുഷ്ഠിച്ചു.
ക്വിറ്റ് ഇന്ത്യ പ്രസ്ഥാനം
1942ലെ ക്വിറ്റ് ഇന്ത്യാ സമരത്തിൽ മിശ്ര പങ്കെടുത്തിരുന്നു.
അദ്ദേഹത്തിന്റെ സ്വാതന്ത്ര്യപ്രവർത്തനം കാരണം, അദ്ദേഹത്തിന് കുറച്ചുകാലം നേപ്പാളിൽ നാടുകടത്തൽ അനുഭവിക്കേണ്ടി വന്നു.
ഇന്ത്യയിൽ തിരിച്ചെത്തിയ അദ്ദേഹത്തെ ദർഭംഗ ജയിലിൽ അടച്ചു .
1962–1980
1962ലെ ബിഹാർ നിയമസഭാ തിരഞ്ഞെടുപ്പിൽ ഗിരിദിഹ് സീറ്റിൽ മത്സരിച്ച അദ്ദേഹം 6,379 വോട്ടുകൾ നേടി രണ്ടാം സ്ഥാനത്തെത്തി.
1964 ൽ മിശ്ര കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ നാഷണൽ കൗൺസിലിൽ ചേർന്നു.
അഖിലേന്ത്യാ ട്രേഡ് യൂണിയൻ കോൺഗ്രസിന്റെ ബീഹാർ സംസ്ഥാന കമ്മിറ്റിയുടെ പ്രസിഡന്റായി.
1969 നും 1980 നും ഇടയിൽ അദ്ദേഹം ഗിരിദിഹ് സീറ്റിനെ പ്രതിനിധീകരിച്ച് ബിഹാറിലെ ലെജിസ്ലേറ്റീവ് അസംബ്ലിയിൽ  അംഗമായിരുന്നു.
പത്തുവർഷത്തോളം സി.പി.ഐ ഘടകത്തെ നിയമസഭയിൽ നയിച്ചു.
ഈ കാലയളവിൽ അദ്ദേഹത്തെ 'ബീഹാറിലെ സിപിഐയുടെ നട്ടെല്ല്' എന്നാണ് വിശേഷിപ്പിച്ചത്.
മിശ്രയുടെ തട്ടകമായ മധുബനിക്ക് ' ലെനിൻഗ്രാഡ് ഓഫ് ബീഹാർ' എന്ന വിളിപ്പേര് ലഭിച്ചു.
വേൾഡ് മൈനേഴ്സ് അസോസിയേഷന്റെ പ്രസിഡന്റായും മിശ്ര പ്രവർത്തിച്ചിട്ടുണ്ട്.
1977 ലെ ലോക്‌സഭാ തെരഞ്ഞെടുപ്പിൽ ഹസാരിബാഗ് മണ്ഡലത്തിലാണ് മിശ്ര മത്സരിച്ചത്.
35,809 വോട്ടുകൾ (12.45%) നേടി മൂന്നാം സ്ഥാനത്തെത്തി.
1981ലെ തിരഞ്ഞെടുപ്പ്
1981-ലെ ഉപതെരഞ്ഞെടുപ്പിൽ കോൺഗ്രസ് (ഐ) -ലെ ഊർമ്മിളാ ദേവിയോട് അദ്ദേഹം പരാജയപ്പെട്ടു (1980-ലെ തിരഞ്ഞെടുപ്പ് കോൺഗ്രസ് (ഐ) സ്ഥാനാർത്ഥി രൺധീർ പ്രസാദിന്റെ മരണത്തെത്തുടർന്ന് താൽക്കാലികമായി നിർത്തിവച്ചിരുന്നു, ഊർമ്മിളാ ദേവിയുടെ ഭർത്താവ്).
മിശ്രയുടെ സ്ഥാനാർത്ഥിത്വത്തെ സിപിഐഎം , ആർഎസ്പി , ലോക്ദൾ എന്നിവ പിന്തുണച്ചിരുന്നു.
1980-കളിൽ മിശ്ര ഓൾ ഇന്ത്യ ട്രേഡ് യൂണിയൻ കോൺഗ്രസിന്റെ പ്രസിഡന്റായി.
1984-ൽ അദ്ദേഹം രാജ്യസഭയിലേക്ക് തിരഞ്ഞെടുക്കപ്പെട്ടു .
1989 ഏപ്രിലിൽ അദ്ദേഹത്തെ സിപിഐ പാർട്ടി സെക്രട്ടേറിയറ്റിൽ ഉൾപ്പെടുത്തി.
1990ൽ വീണ്ടും രാജ്യസഭയിലേക്ക് തിരഞ്ഞെടുക്കപ്പെട്ടു.
1996ലെ തിരഞ്ഞെടുപ്പിൽ മധുബാനി മണ്ഡലത്തിൽ നിന്ന് 282,194 വോട്ടുകൾക്കാണ് മിശ്ര ലോക്‌സഭയിലേക്ക് തിരഞ്ഞെടുക്കപ്പെട്ടത് .
അദ്ദേഹത്തിന്റെ സ്ഥാനാർത്ഥിത്വത്തെ ജനതാദൾ പിന്തുണച്ചിരുന്നു.
തെരഞ്ഞെടുപ്പിന് ശേഷം അദ്ദേഹം കേന്ദ്ര കൃഷി മന്ത്രിയായി, 1998 വരെ ആ സ്ഥാനം അദ്ദേഹം വഹിക്കും .
ഇന്ത്യൻ ചരിത്രത്തിലെ ആദ്യത്തെ കമ്മ്യൂണിസ്റ്റ് കേന്ദ്രമന്ത്രിമാരിൽ ഒരാളായിരുന്നു ( ഇന്ദ്രജിത് ഗുപ്തയ്‌ക്കൊപ്പം ) മിശ്ര.
1997 മേയിൽ അദ്ദേഹം കേന്ദ്രമന്ത്രിയായി ഭക്ഷ്യ, സിവിൽ സപ്ലൈസ്, ഉപഭോക്തൃകാര്യം, പൊതുവിതരണം എന്നീ വകുപ്പുകളും മറികടന്നു.
1998-ൽ സി.പി.ഐ സെക്രട്ടേറിയറ്റിൽ നിന്ന് മിശ്രയെ ഒഴിവാക്കി.
ഔദ്യോഗികമായി ആരോഗ്യപരമായ ഘടകങ്ങളാണ് അദ്ദേഹത്തെ ഒഴിവാക്കിയതിന് പിന്നിലെ ന്യായമെന്ന് അവകാശപ്പെട്ടിരുന്നു, എന്നാൽ ബീഹാറിൽ രാഷ്ട്രപതി ഭരണം ഏർപ്പെടുത്തുന്നതിനെ എതിർക്കുന്ന പാർട്ടിയുടെ നിലപാടിനെ മിശ്ര എതിർത്തതാണ് ഈ നീക്കത്തിന് പ്രേരണയായതെന്ന് പത്രങ്ങൾ അനുമാനിച്ചു.
86 ആം വയസ്സിൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ വെച്ചായിരുന്നു മിശ്ര മരിച്ചത്.
ബാഹ്യ ലിങ്കുകൾ നഷ്‌ടമായ കാരണത്തിന് സബ്‌സിഡികൾ ഇല്ല , ഔട്ട്‌ലുക്കിലെ ലേഖനം
ചതുരശ്ര കിലോമീറ്റർ ഇംഗ്ലീഷ് വിലാസം https://ml.wikipedia.org/wiki/Square_kilometre
വിസ്തീർണത്തിന്റെ ഒരളവാണ് ചതുരശ്ര കിലോമീറ്റർ .
ഒരു കിലോമീറ്റർ ദൈർഘ്യമുള്ള വശങ്ങളോട് കൂടിയ സമചതുരത്തിന്റെ വിസ്തീര്ണ്ണത്തിനു തുല്യമായ വിസ്തൃതിയാണിത്.
സാധാരണയായി ഭൂവിഭാഗങ്ങളുടെയും വലിയ ജലാശയങ്ങളുടെയും പോലുള്ള വലിയ വിസ്തൃതിയെക്കുറിക്കാൻ ഉപയോഗിക്കുന്നു.
അന്താരാഷ്ട്ര ഏകകവ്യവസ്ഥയിൽ നിന്നും ഉരുത്തിരിഞ്ഞ ഒരു എകകമാണിത്.
ഒരു ചതുരശ്ര കിലോമീറ്റർ എന്നാൽ 1000000(പത്തുലക്ഷം) ചതുരശ്ര മീറ്റർ 247.105 ഏക്കർ 100 ഹെക്ടർ 0.3861 ചതുരശ്ര മൈൽ അവലംബം
ചതുരശ്ര മൈൽ ഇംഗ്ലീഷ് വിലാസം https://ml.wikipedia.org/wiki/Square_mile
വിസ്തീർണത്തിന്റെ ഒരളവാണ് ചതുരശ്ര മൈൽ .
ഒരു മൈൽ ദൈർഘ്യമുള്ള വശങ്ങളോടു കൂടിയ സമചതുരത്തിന്റെ വിസ്തീർണ്ണത്തിനു തുല്യമായ വിസ്തൃതിയാണിത്.
സാധാരണയായി വലിയ ഭൂവിഭാഗങ്ങളുടെയും വലിയ ജലാശയങ്ങളുടെയും വിസ്തൃതിയെക്കുറിക്കാൻ ഉപയോഗിക്കുന്നു.
sq mi എന്ന് ചുരുക്കി എഴുതാറുണ്ട് .
ഒരു ചതുരശ്ര മൈൽ എന്നാൽ 4,014,489,600 ചതുരശ്ര ഇഞ്ച്‌ 27,878,400 ചതുരശ്ര അടി 640 ഏക്കർ 258.9988110336 ഹെക്ടർ 25,899,881,103.36 ചതുരശ്ര സെന്റിമീറ്റർ 2,589,988.110336 ചതുരശ്ര മീറ്റർ 2.589988110336 ചതുരശ്ര കിലോമീറ്റർ അവലംബം 1 2 3 4
ചതുരാജി a b c d e f g h 8 8 7 7 6 6 5 5 4 4 3 3 2 2 1 1 a b c d e f g h ചതുരാജി ആരംഭനില.
ഓരോ കളിക്കാരന്റെയും കരുക്കളെ വ്യത്യസ്തനിറങ്ങളിൽ കാണിച്ചിരിക്കുന്നു.
നാലുപേർക്ക് കളിക്കാവുന്ന ചെസ്സ് സദൃശ്യമായ ഒരു കളിയാണ് ചതുരാജി ("നാലുരാജാക്കന്മാർ" എന്ന് അർത്ഥം, ചൌപത് എന്നും അറിയപ്പെടുന്നു, IAST Caupāṭ , IPA: [tʃɔːˈpaːʈ] ).
ഈ കളിയെക്കുറിച്ച് ആദ്യമായി വിശദീകരിച്ചത് അൽ-ബയ്റൂനി യാണ്.
1030-ലെ ഇന്ത്യ എന്ന ഗ്രന്ഥത്തിലാണത്.
ആധുനിക ചെസ്സിൽ നിന്ന് വ്യത്യസ്തമായി, രണ്ട് ഡൈസുകൾ കറങ്ങിയാണ് ഇതിലെ കരുക്കളുടെ നീക്കങ്ങൾ തീരുമാനിക്കുന്നത്.
ഡൈസ് ഉപയോഗിക്കാത്ത കളിവകഭേദം പത്തൊമ്പതാം നൂറ്റാണ്ടിന്റെ അന്ത്യങ്ങളിൽ ഇന്ത്യയിൽ നിലവിലുണ്ടായിരുന്നു.
നിയമങ്ങൾ കരുനീക്കങ്ങൾ a b c d e f g h 8 8 7 7 6 6 5 5 4 4 3 3 2 2 1 1 a b c d e f g h നൗക നീക്കം .
f6-ലെ നൗകയ്ക്ക് ക്രോസ് അടയാളമുള്ള നാലു കള്ളികളിലേയ്ക്ക് നീക്കാം.
ചിത്രത്തിൽ കാണിച്ചിരിക്കുന്നതു പോലെ, വ്യത്യസ്ത നിറത്തിലുള്ള കരുക്കളുപയോഗിച്ചാണ് ചതുരാജി കളിക്കുന്നത്.
ഓരോ കളിക്കാരനും 4 കരുക്കൾ അവസാന റാങ്കിലും 4 കാലാളുകൾ അതിനുതൊട്ടുമുമ്പുള്ള രണ്ടാം റാങ്കിലുമുണ്ട്.
ഒന്നാം റാങ്കിലുള്ള നാലുകരുക്കൾ രാജാവ്, ആന, കുതിര, നൗക (കപ്പൽ) എന്നിവയാണ്.
രാജാവ് നീങ്ങുന്നത് ചെസ്സിലെ രാജാവ് (ചെസ്സ്) രാജാവിനെ പോലെയും ആന നീങ്ങുന്നത് ചെസ്സിലെ തേര് (ചെസ്സ്) പോലെയും കുതിര നീങ്ങുന്നത് ചെസ്സിലെ കുതിര യെ പോലെയുമാണ്.
നൗക നീങ്ങുന്നത് ചെസ്സിലെ ആന യെ പോലെയാണെങ്കിലും ഷത്രഞ്ജിലെ ആൽഫിലിനെ പോലെ ദീർഘദൂരനീക്കത്തിനു തടസ്സമുണ്ട്.
രണ്ടുകള്ളി കോണോടുകോണായി ഏതു ദിശയിലും തൊട്ടടുത്ത കള്ളിയ്ക്കു മുകളിലൂടെ ചാടിയാണ് (ചിത്രത്തിൽ കാണിച്ചിരിക്കുന്നപോലെ) നൗക നീങ്ങുന്നത്.
ബോട്ട് ട്രിയംഫ് a b c d e f g h 8 8 7 7 6 6 5 5 4 4 3 3 2 2 1 1 a b c d e f g h ബോട്ട് ട്രിയംഫ് നിയമം .
f6-ലെ കറുത്ത ബോട്ടിനു d4-ലേയ്ക്ക് നീങ്ങിക്കൊണ്ട് മറ്റു ബോട്ടുകളെയെല്ലാം വെട്ടിയെടുക്കാം.
കാണിച്ചിരിക്കുന്ന ബോട്ടുകളെല്ലാം വ്യത്യസ്ത കളിക്കാരുടെയാണ്.
ഡൈസ് ഏറിയൽ ഡൈ മൂല്യം കരു 2 നൗക 3 കുതിര 4 ആന 5 കാലാൾ/രാജാവ് സ്കോറിങ്ങ് കരു പോയിന്റ് കാലാൾ 1 നൗക 2 കുതിര 3 ആന 4 രാജാവ് 5 ഇതും കാണുക അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Chaturanga for four players by Hans Bodlaender, The Chess Variant Pages
ചതുഷ്‌കോൺ
ചതുഷ്കോൺ (Bengali: চতুষ্কোণ) 2014- ൽ പുറത്തിറങ്ങിയ ബംഗാളി ചലച്ചിത്രമാണ്.
ഈ ഡിറ്റക്റ്റീവ്/ ത്രില്ലർ    ചിത്രം  സൃജിത് മുഖർജിക്ക് മികച്ച സംവിധായകനുള്ള 2014-ലെ ദേശീയ ബഹുമതി നേടിക്കൊടുത്തു.
കഥ, കഥാപാത്രങ്ങൾ, അഭിനേതാക്കൾ
നാലു പ്രശസ്ത സംവിധായകർ ചേർന്ന് നാലു ചെറുകഥകൾ കോർത്തിണക്കി  ഒരു സിനിമയെടുക്കാൻ പദ്ധതിയിടുന്നു.
ചെറുകഥകളെല്ലാം തന്നെ മരണത്തെക്കുറിച്ചുള്ളതാണ്.
നിർമാതാവിനെത്തേടിയുള്ള യാത്രയിൽ പഴങ്കഥകൾ ചുരുളഴിയുന്നതാണ് സാരാംശം.
അപർണാ സെൻ, ഋതുപർണ ഘോഷ്,ഗൗതം ഘോഷ്, അഞ്ജൻ ദത്ത്  എന്നിവരേയാണ്  സൃജിത് മുഖർജി  അഭിനേതാക്കളായി കണ്ടത്.
എന്നാൽ ഋതുപർണ ഘോഷിന്റെ അകാല നിര്യാണം കാരണം മാറ്റങ്ങൾ വേണ്ടിവന്നു.
സാങ്കേതികകാരണങ്ങളാൽ അഞ്ജൻ ദത്തും അഭിനയത്തിൽ നിന്ന് പിന്മാറി.
ഇവർക്കു പകരം ചിരഞ്ജിത് ചക്രവർത്തിയും പരംബ്രത് ചാറ്റർജിയും വേഷമിട്ടു.
അവലംബം ↑ How Chatushkone pushes many boundaries ↑ Why did Anjan Dutt walk out on Srijit Mukherjee
ചതുർ മുഖം
അഭയകുമാർ കെ, അനിൽ കുര്യൻ എന്നിവർ ചേർന്ന് രചിച്ച തിരക്കഥയ്ക്കായി രഞ്ജിത് കമലാ ശങ്കർ, സലിൽ വി എന്നിവർ സംവിധാനം ചെയ്ത് 2021-ലെ ഇന്ത്യൻ ടെക്‌നോ-ഹൊറർ ത്രില്ലർ ചിത്രമാണ് ' ചതുർ മുഖം ( വിവർത്തനം.  നാലാമത്തെ മുഖം)' ..
ചിത്രത്തിൽ മഞ്ജു വാര്യർ , സണ്ണി വെയ്ൻ , അലൻസിയർ ലേ ലോപ്പസ് , നിരഞ്ജന അനൂപ് , ബാബു അന്നൂർ , ശ്യാമപ്രസാദ് , റോണി ഡേവിഡ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
അഭിനന്ദൻ രാമാനുജം ഛായാഗ്രഹണം നിർവഹിക്കുമ്പോൾ മനോജ് ചിത്രത്തിന്റെ എഡിറ്റിംഗ് നിർവ്വഹിച്ചിരിക്കുന്നു .
ഡോൺ വിൻസെന്റ് യഥാർത്ഥ ഗാനങ്ങളും പശ്ചാത്തല സംഗീതവും രചിച്ചു .
ജിസ് ടോംസ് മൂവീസിനും മഞ്ജു വാര്യർ പ്രൊഡക്ഷൻസിനും കീഴിൽ ജിസ് ടോംസും ജസ്റ്റിൻ തോമസും ചേർന്നാണ് ചിത്രം നിർമ്മിക്കുന്നത്.
ടെക്നോളജിയുടെ അമിതമായ സ്വീകാര്യതയും ആശ്രയത്വവും മോശമായി മാറുകയും ഒരാളുടെ ഉറ്റസുഹൃത്തിനെ ഏറ്റവും കടുത്ത ശത്രുവായി അവശേഷിക്കുകയും ചെയ്യുന്ന ആ പേടിസ്വപ്നത്തിന്റെ കഥയാണ് ചതുർമുഖം . 'ദി ഫോർത്ത് ഫെയ്സ്' എന്ന അന്തർദേശീയ തലക്കെട്ടുള്ള ചിത്രം, ദക്ഷിണ കൊറിയയിലെ 25 -ാമത് ബുച്ചിയോൺ ഇന്റർനാഷണൽ ഫന്റാസ്റ്റിക് ഫിലിം ഫെസ്റ്റിവലിലേക്ക് (ബിഫാൻ) തിരഞ്ഞെടുക്കപ്പെടുന്നു, ഇത് ഫാന്റസിയുടെയും ഭീകരതയുടെയും പ്രധാന ഉത്സവങ്ങളിലൊന്നാണ്.
ഫെസ്റ്റിവലിന്റെ വേൾഡ് ഫന്റാസ്റ്റിക് റെഡ് വിഭാഗങ്ങളിൽ ഇത് പ്രദർശിപ്പിച്ചിരിക്കുന്നു.
ഇത് ഏഷ്യൻ എൻട്രിയായി ചുഞ്ചിയോൺ ഇന്റർനാഷണൽ ഫിലിം ഫെസ്റ്റിവൽ (CIFF), മെലിസ് ഇന്റർനാഷണൽ ഫെസ്റ്റിവൽസ് ഫെഡറേഷൻ (MIFF) എന്നിവയിലേക്ക് തിരഞ്ഞെടുക്കപ്പെട്ടു.
തേജസ്വിനി ( മഞ്ജു വാര്യർ ) എന്ന യുവതി, ഒരു അപകടത്തിൽ തന്റെ പഴയ ഫോൺ നഷ്ടപ്പെട്ടതിന് ശേഷം വിലകുറഞ്ഞ ഫോൺ വാങ്ങുന്നു.
താമസിയാതെ, ഫോണിലൂടെ ഒരു ദുഷിച്ച അമാനുഷിക അസ്തിത്വം അവളെ ഭയപ്പെടുത്തുമ്പോൾ, സഹായം തേടാൻ പ്രേരിപ്പിക്കുന്നു.
അഭിനേതാക്കൾ മഞ്ജു വാര്യർ - തേജസ്വിനി സണ്ണി വെയ്ൻ - ആന്റണി അലൻസിയർ ലേ ലോപ്പസ് - ക്ലെമന്റ് നിരഞ്ജന അനൂപ് - സഫിയ ബാബു അന്നൂർ - തേജസ്വിനിയുടെ പിതാവ് ശ്യാമപ്രസാദ് - രാമചന്ദ്രൻ റോണി ഡേവിഡ് - നവീൻ ജോസഫ് ശ്രീകാന്ത് മുരളി] - ഫിലിപ്പ് തരിയൻ ഷാജു ശ്രീധർ - ഡോ. മനോജ് തോമസ് കലാഭവൻ പ്രജോദ് - ബിജേഷ് ബാലാജി ശർമ്മ - സക്കറിയ നവാസ് വള്ളിക്കുന്ന് - ബഷീർ ശരഞ്ജിത്ത് - ആദർശ് പോൾ നിർമാണം
ചതുർ മുഖം 2019 ഡിസംബറിലും 2020 ജനുവരിയിലായും തിരുവനന്തപുരം ജില്ലയിൽ ചിത്രീകരിച്ചു.
റിലീസ് തീയേറ്റർ
2021 ഏപ്രിൽ 8 നാണ് ചിത്രം റിലീസ് ചെയ്തത്.
ഇന്ത്യയിലെ കോവിഡ്-19 രണ്ടാം തരംഗം കാരണം, സിനിമ തിയേറ്ററുകളിൽ ഒരാഴ്ച റിലീസ് ചെയ്യുകയും തുടർന്ന് കോവിഡ് കേസുകൾ വർദ്ധിക്കുന്നതിനാൽ ചിത്രം തീയറ്ററിൽ നിന്നും ഒഴിവാക്കി.
2021 ജൂലൈ 9 ന് OTT പ്ലാറ്റ്ഫോം സീ5 -ലും തെലുങ്ക് പതിപ്പ് അഹ -ലും ഡിജിറ്റലായി റിലീസ് ചെയ്തു.
ചതുർഭുജം ഇംഗ്ലീഷ് വിലാസം https://ml.wikipedia.org/wiki/Quadrilateral
ഒരു ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നാലു വശങ്ങളുള്ള സം‌വൃതരൂപത്തെയാണ് ക്ഷേത്രഗണിതത്തിൽ ചതുർഭുജം എന്ന് വിളിക്കുന്നത് .
ചതുർഭുജത്തിന് നാലു വശങ്ങളും നാലു കോണുകളും രണ്ട് വികർണങ്ങളുമുണ്ട്.
ഒരു ചതുർഭുജത്തിന്റെ നാല് കോണുകളുടെയുംകൂടി അളവുകളുടെ തുക 360 0 ആയിരിക്കും.
ചതുർഭുജത്തിന്റെ നാല് കോണുകളും മട്ടകോൺ ആയാൽ അതിനെ ചതുരം എന്നുവിളിക്കുന്നു.
ലളിതം, സങ്കീർണ്ണം എന്നിങ്ങനെ ചതുർഭുജത്തെ രണ്ടായി വിഭജിക്കാം.
ലളിതചതുർഭുജം കോൺ‌വെക്സോ കോൺകേവോ ആവാം.
കോൺവെക്സ് ചതുർഭുജങ്ങൾ സാമാന്തരികങ്ങൾ
സാമാന്തരികം (Parallelogram): എതിർവശങ്ങൾ സമാന്തരങ്ങളും തുല്യങ്ങളും എതിർകോണുകൾ തുല്യങ്ങളും ആണ്.
വികർണ്ണങ്ങൾ സമഭാഗം ചെയ്യുന്നു.
ചതുരം , സമചതുരം, സമഭുജസാമാന്തരികം എന്നിവ സാമാന്തരികങ്ങളാണ്‌.
ദീർഘസാമാന്തരികം (Rhomboid): എതിർവശങ്ങൾ സമാന്തരം.
ദീർഘചതുരം (Rectangle): 4കോണുകളും മട്ടകോണുകളാണ്.
എതിർവശങ്ങൾ തുല്യവും സമാന്തരങ്ങളും വികർണ്ണങ്ങൾ സമഭാഗം ചെയ്യുന്നവയും ആണ്.
സമഭുജസാമാന്തരികം (Rhombus): നാലുവശങ്ങളും തുല്യം.
അതായത് എതിർവശങ്ങൾ തുല്യവും സമാന്തരങ്ങളും എതിർകോണുകൾ തുല്യങ്ങളും ആണ്.
വികർണ്ണങ്ങൾ  ലംബസമഭാഗം ചെയ്യുന്നു.
സമചതുരം (Square): 4വശങ്ങളും 4കോണുകളും തുല്യമായതും ഓരോ കോണും 90ഡിഗ്രി ആയതും ആയ ചതുർഭുജമാണ് സമചതുരം.
എതിർവശങ്ങൾ സമാന്തരങ്ങളും വികർണ്ണങ്ങൾ പരസ്പരം ലംബസമഭാഗം ചെയ്യുന്നവയും ആണ്.
മറ്റുള്ളവ പട്ടം (Kite): സമീപവശങ്ങൾ സർവ്വസമവും എതിർവശങ്ങൾ ഭിന്നവുമായ ചതുർഭുജം.
ലംബകം (Trapezium): രണ്ട് വശങ്ങൾ മാത്രം സമാന്തരമായ ചതുർഭുജം.
സമപാർശ്വലംബകം (Isocelas trapezium): പാർശ്വകോണുകൾ തുല്യമായ ലംബകം.
വിഷമചതുർഭുജം : നാലു വശങ്ങളും വ്യത്യസ്ത അളവോടുകൂടിയ ചതുർഭുജം.
ചക്രീയചതുർഭുജം (Cyclic Quadrilateral): ശീർഷബിന്ദുക്കൾ ഒരു വൃത്തത്തിലെ ബിന്ദുക്കളായിവരുന്നു.
സ്പർശചതുർഭുജം : (Tangential Quadrilateral): നാലു വശങ്ങളും അന്തർവൃത്തത്തിന്റെ സ്പർശരേഖകളായുള്ള ചതുർഭുജം.
ദ്വികേന്ദ്രികചതുർഭുജം (Bicentric Triangle): ഒരേ സമയം ചക്രീയചതുർഭുജവും സ്പർശചതുർഭുജവുമായവ.
അവലംബങ്ങൾ ↑ ഗണിതശാസ്ത്രം, പാഠപുസ്തകം, 8-ആം തരം, വിദ്യാഭ്യാസ വകുപ്പ്, കേരള സർക്കാർ, 1993 ബാഹ്യകണ്ണികൾ
ചതുർഭുജങ്ങൾ
ചതുർഫലകം ഒരു കറങ്ങുന്ന ചതുർഫലകം
നാലു സമഭുജത്രികോണമുഖങ്ങൾ ചേർന്നതും നാലു മൂലകളുളളതും ആറു ഋജുവും തുല്യവുമായ വക്കുകളുളളതുമായ ത്രിമാനരൂപമാണ് ചതുർഫലകം ( tetrahedron )).
ഇത് ഒരു പിരമിഡ് പോലെയാണ് കാണപ്പെടുന്നത്.
മൂലകളിൽ സന്ധിക്കുന്ന ഏതു രണ്ടു വക്കുകൾ തമ്മിലുളള കോണും 60 ഡിഗ്രി ആയിരിക്കും.
ഒരു സമചതുർഫലകത്തിനുളള സൂത്രവാക്യങ്ങൾ
വക്കുകൾ തുല്യമായ ചതുർഫലകത്തെയാണ് സമചതുർഫലകം ( regular tetrahedron ) എന്നു പറയുന്നത്.
ഒരു വക്കിന്റെ നീള a ആയാൽ: ഉപരിതലവിസ്തീർണം 3 a 2 {\displaystyle {\sqrt {3}}a^{2}\,} മുഖവിസ്തീർണം 3 4 a 2 {\displaystyle {\frac {\sqrt {3}}{4}}a^{2}\,} ഉയരം 2 3 a {\displaystyle {\sqrt {\frac {2}{3}}}\,a\,} and 6 3 a {\displaystyle {\frac {\sqrt {6}}{3}}a} വ്യാപ്തം a 3 6 2 {\displaystyle {\frac {a^{3}}{6{\sqrt {2}}}}\,} and 2 12 a 3 {\displaystyle {\frac {\sqrt {2}}{12}}a^{3}} അവലംബം പുറത്തേക്കുള്ള കണ്ണികൾ Tetrahedron എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Free paper models of a tetrahedron and many other polyhedra An Amazing, Space Filling, Non-regular Tetrahedron that also includes a description of a "rotating ring of tetrahedra", also known as a kaleidocycle .
ഫലകം:Polyhedra ഫലകം:Polyhedron navigator ക സ തി Fundamental convex regular and uniform polytopes in dimensions 2–10 Family A n B n I 2 (p) / D n E 6 / E 7 / E 8 / F 4 / G 2 H n Regular polygon Triangle Square p-gon Hexagon Pentagon Uniform polyhedron Tetrahedron Octahedron • Cube Demicube Dodecahedron • Icosahedron Uniform 4-polytope 5-cell 16-cell • Tesseract Demitesseract 24-cell 120-cell • 600-cell Uniform 5-polytope 5-simplex 5-orthoplex • 5-cube 5-demicube Uniform 6-polytope 6-simplex 6-orthoplex • 6-cube 6-demicube 1 22 • 2 21 Uniform 7-polytope 7-simplex 7-orthoplex • 7-cube 7-demicube 1 32 • 2 31 • 3 21 Uniform 8-polytope 8-simplex 8-orthoplex • 8-cube 8-demicube 1 42 • 2 41 • 4 21 Uniform 9-polytope 9-simplex 9-orthoplex • 9-cube 9-demicube Uniform 10-polytope 10-simplex 10-orthoplex • 10-cube 10-demicube Uniform n - polytope n - simplex n - orthoplex • n - cube n - demicube 1 k2 • 2 k1 • k 21 n - pentagonal polytope Topics: Polytope families • Regular polytope • List of regular polytopes and compounds
ശാസ്ത്രീയ സംഗീതത്തിന് അടിത്തറ പാകിയവരിൽ അഗ്രഗണ്യനും പ്രശസ്തമായ മേളകർത്താരാഗപദ്ധതി സംവിധാനം ചെയ്ത സംഗീത ശാസ്ത്രജ്ഞനുമായ ആചാര്യ വെങ്കിടമഖി രചിച്ച സംസ്കൃത ഗ്രന്ഥമാണ് ചതുർദണ്ഡിപ്രകാശിക .
17 നൂറ്റാണ്ടിന്റെ മധ്യത്തോടെയാണ് ഈ ഗ്രന്ഥത്തിന്റെ രചന.
ഇന്ത്യയുടെ കർണാടക സംഗീത പാരമ്പര്യത്തിൽ രാഗങ്ങളെ തരംതിരിക്കാനും സംഘടിപ്പിക്കാനും സൈദ്ധാന്തിക മേളകർത്താ സംവിധാനം അവതരിപ്പിച്ചു.
മേളങ്ങൾക്കു പിതാവായ (കർത്താവായ) എന്ന അർത്ഥം വരുന്ന മേളകർത്താരാഗങ്ങൾ 72 എണ്ണമായി ക്രോഡികരിച്ചു ഈ ഗ്രന്ഥത്തിൽ അവതരിപ്പിക്കുന്നു.
ഇരുപതാം നൂറ്റാണ്ടിൽ ഈ സംവിധാനം ഹിന്ദുസ്ഥാനി ശാസ്ത്രീയ സംഗീതത്തിൽ ഇന്ന് ഉപയോഗിക്കുന്ന ഥാട്ട് സമ്പ്രദായത്തിന്റെ അടിസ്ഥാനമായി മാറി.
വീണ , ശ്രുതി, സ്വരം, മേളം, രാഗം, ആലാപനം, തായം, ഗീതം, പ്രബന്ധം, താളം എന്നീ 10 ഖണ്ഡിക അഥവാ പ്രകരണ ആയി സംസ്കൃത്തിൽ എഴുതപ്പെട്ട ഈ കയ്യെഴുത്തുപ്രതിയുടെ അവസാനത്തെ ഖണ്ഡികയായ താളപ്രകരണ പൂർണ്ണമായും ഒമ്പതാമത്തെ ഖണ്ഡിക പ്രബന്ധം ഭാഗികമായും നഷ്ടപ്പെട്ടുവെന്നു പറയപ്പെടുന്നു.
14-ആം നൂറ്റാണ്ടിൽ വിദ്യരണ്യയാണ് മേള എന്ന ആശയം അവതരിപ്പിച്ചതെന്നും വെങ്കടമഖിനു മുമ്പുള്ള മറ്റ് നിരവധി സംഗീതജ്ഞർ ഈ വിഷയത്തെക്കുറിച്ച് വിശദീകരിച്ചിട്ടുണ്ടെങ്കിലും ക്ലാസിക്കൽ സംഗീതത്തിന്റെ രാഗങ്ങളെ ആസൂത്രിതമായി തരംതിരിക്കുന്ന നിലവാരമുള്ള ഒരു  രചനയുടെ അഭാവമുണ്ടായിരുന്നു.
വിജയരാഘവ നായക് ( r . 1633-1673 ) അത്തരമൊരു ഗ്രന്ഥം തയ്യാറാക്കാൻ വെങ്കടമഖിനെ ചുമതലപ്പെടുത്തി, ഇതാണ് ചതുർദണ്ഡിപ്രകാശികയുടെ സൃഷ്ടിക്ക് കാരണമായത്.
സംഗീതത്തിന്റെ "നാല് തൂണുകളുടെ പ്രകാശം" എന്ന് ഈ ശീർഷകത്തെ വിവർത്തനം ചെയ്യാം.
ഈ കൃതി ദക്ഷിണേന്ത്യയിലെ ശാസ്ത്രീയ സംഗീതത്തിന്റെ അടിത്തറയായ 72 മേള കർത്താരാഗങ്ങളുടെ രൂപീകരണത്തിനും മേളകർത്ത സമ്പ്രദായത്തിനും കാരണമായി.
20-നൂറ്റാണ്ടിന്റെ ആദ്യ പകുതിയിൽ ബോംബെ , സ്വദേശിയായ സംഗീതജ്ഞൻ വിഷ്ണു നാരായൺ ഭത്ഖംദെ , ഛതുർദണ്ഡിപ്രകാശിക ആധാരമായി അതിന്റെ മേളകർത്താ സമ്പ്രദായം ഉപയോഗിച്ച് തയ്യാറാക്കിയ ഥാട്ട് സമ്പ്രദായമാണ് ഹിന്ദുസ്ഥാനി സംഗീത ത്തിൽ  രാഗ ആസൂത്രണം ചെയ്യാനും തരംതിരിക്കാനുമായി ഉപയോഗിക്കുന്നത്.
മലയാള വ്യാഖ്യാനം
മലയാളത്തിൽ ഈ കൃതിക്ക് ഡോ.വി.എസ്. ശർമ്മ വ്യാഖ്യാനം രചിച്ചിട്ടുണ്ട്.
മാരാർസാഹിത്യപ്രകാശമാണ് ഈ പാഠ്യഗ്രന്ഥം പ്രസിദ്ധീകരിച്ചിരിക്കുന്നത്.
== മേളകർത്താരാഗങ്ങളെ കണ്ടെടുക്കാൻ വെങ്കിടമഖി ഉപയോഗിച്ച മാനദണ്ഡം ==
“സരിഗമപധനി“യെ സപ്ത(7)സ്വരങ്ങൾ എന്നു പറയുന്നുവെങ്കിലും ദക്ഷിണേന്ത്യൻ സംഗീതത്തിൽ ശരിക്കും 16 സ്വരങ്ങൾ ഉണ്ട്.
‘സ’യും ‘പ’യും ഒഴികെ ബാക്കിയുള്ള അഞ്ച് സ്വരങ്ങൾക്കും ഒന്നിൽ കൂടുതൽ വകഭേദങ്ങൾ ഉണ്ട്: സ - ഷഡ്ജം രി - ഋഷഭം (3 തരം - രി1, രി2, രി3) ഗ - ഗാന്ധാരം (3 തരം - ഗ1, ഗ2, ഗ3) മ - മധ്യമം (2 തരം - മ1, മ2) പ - പഞ്ചമം ധ - ധൈവതം(3 തരം - ധ1, ധ2, ധ3) നി - നിഷാദം(3 തരം - നി1, നി2, നി3)
ലോകത്തെങ്ങുമുള്ള മറ്റു സംഗീതവ്യവസ്ഥകളിൽ (ഹിന്ദുസ്താനി, പാശ്ചാത്യം) 12 സ്വരങ്ങൾ മാത്രമുള്ളപ്പോൾ ദക്ഷിണേന്ത്യൻ സംഗീതത്തിൽ മാത്രം 16 സ്വരങ്ങൾ വന്നതെങ്ങിനെയാണെന്നു നോക്കാം!
താഴെ കൊടുത്തിരിക്കുന്ന സമവാക്യങ്ങളാണ് ഇതിനടിസ്ഥാനം: രി2 = ഗ1 രി3 = ഗ2 ധ2 = നി1 ധ3 = നി2
ഇങ്ങനെയാണ് 72 മേളകർത്താ രാഗങ്ങളെ വെങ്കിടമഖി കണ്ടെടുത്തത്.
അവലംബം ↑ OEMVenkatamakhi .
1 2 Britannica .
↑ OEMMela .
↑ Powers .
{{ cite journal }} :  CS1 maint: ref duplicates default ( link ) {{ cite journal }} :  CS1 maint: ref duplicates default ( link )
ടെസ്സ ലോറി ഹോളിയോക്ക് ഇംഗ്ലീഷ് വിലാസം https://ml.wikipedia.org/wiki/Tessa_Holyoake
സ്കോട്ടിഷ് ഹെമറ്റോളജി-ഓങ്കോളജി ഫിസിഷ്യനായിരുന്നു ടെസ്സ ലോറി ഹോളിയോക്ക് FRCP FRCPath FMedSci FRSE.
(മാർച്ച് 1963 - 30 ഓഗസ്റ്റ് 2017).
ക്രോണിക് മൈലോയ്ഡ് രക്താർബുദം (സിഎംഎൽ) അവർ പ്രത്യേകം ഗവേഷണം നടത്തുകയും അതിന്റെ വിത്തുകോശങ്ങൾ കണ്ടെത്തുകയും ചെയ്തു.
രക്താർബുദം ഗവേഷണത്തിലെ ലോക പ്രമുഖ വിദഗ്ദ്ധയായി അവർ കണക്കാക്കപ്പെട്ടു.
ടെസ്സ ഹോളിയോക്ക് പൊതു പ്രാക്ടീഷണറായ ആൻഡിയെ വിവാഹം കഴിച്ചു; അവർക്ക് മക്കളില്ലായിരുന്നു.
മൗൺടെയ്ൻ ബൈക്കിംഗ്, ഹിൽ നടത്തം, കയാക്കിംഗ് എന്നിവ അവർ ആസ്വദിച്ചു.
സൈക്ലിംഗ്, ക്ലൈംബിംഗ്, മൺറോ എന്നിവ ഉപയോഗിച്ച് രക്താർബുദ ഗവേഷണ കേന്ദ്രത്തിന് ധനസഹായം നൽകി.
അവരുടെ ഗവേഷണ പ്രവർത്തനങ്ങൾക്ക് പുറമേ, ഗ്ലാസ്ഗോയിലെ സ്കോട്ട്ലൻഡ് കാൻസർ സെന്ററിന്റെ പടിഞ്ഞാറ് ബീറ്റേൺസിൽ ഒരു കൺസൾട്ടന്റായി അവർ ഒരു ക്ലിനിക്കൽ പരിശീലനം തുടർന്നു.
2017 ഓഗസ്റ്റ് 31 ന് പെർത്ത്ഷെയറിന് സമീപം ലോച്ച് ടമ്മേലിന് സമീപം മെറ്റാസ്റ്റാറ്റിക് സ്തനാർബുദം മൂലം മരിച്ചു.
2016 ൽ രോഗം കണ്ടെത്തി.
അവലംബം External links Interview on stem cell research, 2014 YouTube, 2:48min